Sloveenia jalgpallikoondis
Sloveenia jalgpallikoondis on Sloveenia jalgpalliliidu esindusmeeskond, mis esindab Sloveeniat rahvusvahelistel jalgpallivõistlustel. Sloveenia jalgpallikoondis osales 2002. aasta jalgpalli maailmameistrivõistlustel. Ta kaotas kõik kolm mängu väravate vahega 2:7 ja jäi alagrupis viimaseks. Eesti jalgpallikoondis pidas oma esimese rahvusvahelise kohtumise pärast Eesti taasiseseisvumist just Sloveenia jalgpallikoondisega Tallinnas Kadrioru staadionil 3. juunil 1992. Kohtumine lõppes 1:1. 2014. aasta seisuga on Eesti kohtunud Sloveeniaga 8 korda, neist 6 kaotanud, ühe võitnud ning ühe viiki mänginud. Väravate vahe on 4:13.